Két hivatal
1          

Gyógyítasz s bort mérsz. Italod két érdemü: érzem
     Gyógyszereden borodat, gyógyszeredet borodon.

2          

Hogy tokajid nem jó, a tőke hibája, s az égé,
     Hogy rosszak minden könyveid, az fejedé.

3          

Tőkédben hiba, hogy Mádnak távol van egétől,
     Fődben is az: hozzá messze van a tudomány.
S így mákszemnyi különbség sincs a tőke s fejed közt,
     Van borod, és műd közt: ez fanyar, az savanyú.
Versek
Vörösmarty Mihály
Magyar irodalom 1772-től 1849-ig